section_heading: Vojna karijera
paragraph_text: Ehrhard Schmidt rođen je 18. svibnja 1863. u Offenbachu na Majni. U mornaricu je stupio 1879. godine nakon čega je služio na raznim brodovima. Od 1880. kao kadet služi na SMS Herthi, nakon čega je promaknut u poručnika. Godine 1905. unaprijeđen je u kapetana, dok 1907. postaje zapovjednikom oklopnog krstaša SMS Prinz Adalbert kojim zapovijeda do 1910. kada na kratko postaje zapovjednik tvrđave Wilhelmshaven. U studenom 1910. promaknut je u kontraadmirala, dok u ožujku 1914. dostiže čin viceadmirala, te postaje zapovjednikom 2. eskadre bojnih krstaša.